|  |
| --- |
| **AURRETIAZKO KONTSULTA, EUSKAL AUTONOMIA ERKIDEGOKO SEKTORE PUBLIKOAN INFORMAZIOAREN ETA KOMUNIKAZIOAREN TEKNOLOGIAK KUDEATZEKO EREDUA ARAUTZEN DUEN MARTXOAREN 10EKO 36/2020 DEKRETUA ALDATZEN DUEN DEKRETU-PROIEKTUARI BURUZKOA.** |
| Herritarrek araudia egiteko prozeduran parte hartzea Administrazio Publikoen Administrazio Prozedura Erkidearen urriaren 1eko 39/2015 Legean arautzen da. Lege horren VI. tituluak, administrazio publikoen legegintza-ekimenari eta araugintza-ahalari buruzkoak, 133. artikuluan ezartzen du, oinarrizko izaerarekin, beharrezkoa dela kontsulta publikoak egitea legeen eta erregelamenduen aurreproiektuak eta proiektuak egin aurretik. |
| Era berean, Euskal Autonomia Erkidegoak onartutako Xedapen Orokorrak Egiteko Prozedurari buruzko ekainaren 30eko 6/2022 Legeak, 11. artikuluan, arau-testuen proposamenak idatzi aurretik herritarrei egin beharreko aurretiazko kontsultak arautzen ditu. |
| Eusko Jaurlaritzako Gobernantza Publiko eta Autogobernu Sailak Euskal Autonomia Erkidegoko sektore publikoan informazioaren eta komunikazioaren teknologiak kudeatzeko eredua arautzen duen martxoaren 10eko 36/2020 Dekretua aldatzeko dekretu-proiektua egiten hasteko asmoa du. |
| Horregatik guztiagatik, Administrazio Publikoen Administrazio Prozedura Erkidearen urriaren 1eko 39/2015 Legearen 133. artikuluaren 1. apartatuan eta Euskal Autonomia Erkidegoko Xedapen Orokorrak Egiteko Prozeduraren ekainaren 30eko 6/2022 Legearen 11.3 artikuluan aurreikusitakoaren arabera, herritarrek araudia egiteko prozeduran parte har dezaten bultzatzeko, dekretu-proiektua egin aurretik, kontsulta publikorako aldi bat irekitzen da, Euskal Autonomia Erkidegoko Administrazio Publikoaren egoitza elektronikoko iragarki-taularen bidez, eta herritarrei berariaz gonbidatzen zaie gai hauei buruzko iritzia eman dezaten: |
| 1.- Beharra eta aukera:Euskal Autonomia Erkidegoko Administrazio Publikoak martxoaren 10eko 36/2020 Dekretua onartu zuen, zeinaren bidez arautzen baita Euskal Autonomia Erkidegoko sektore publikoan informazioaren eta komunikazioaren teknologiak kudeatzeko eredua. Barne-antolaketa eta -funtzionamendua teknologia berrietara egokitzen laguntzeko ekimena izan zen.Dekretu hori indarrean egon den bitartean, zenbait disfuntzionalitate hauteman dira, batez ere dekretua onartzearekin lortu nahi ziren helburuak lortzeko gabeziatik eratorritakoak, hala nola Euskal Autonomia Erkidegoko Sektore Publikoa osatzen duten sail eta erakundeen plangintza estrategiko komun eta koordinatua; izan ere, azpiegitura teknologikoen sarea sistema indibidualen eta konpartimendu estankoen agregatu bihurtu da, benetako interdependentzia eta elkarreragingarritasun txikikoa, eta aplikazio eta soluzio teknologikoak bikoiztea eta gainjartzea eragin du, askotan elkarren artean bateraezinak, eta, egiaz, Administrazioko sail, erakunde eta ente desberdinen premia komunei erantzuten zieten. |
| Aurrekoaren ondorioz, aipatutako Dekretuan aurreikusitako prozedura eta tresnen aplikazio praktikoan, agerian jarri du mekanismoak artikulatu behar direla metatutako esperientzian detektatutako disfuntzionaltasunak gainditzeko. |
| 2.- Arauaren helburuak:Euskal Autonomia Erkidegoko sektore publikoan informazioaren eta komunikazioaren teknologiak kudeatzeko eredua arautzen duen martxoaren 10eko 36/2020 Dekretua aldatzen duen dekretu-proiektu honen helburua da orain indarrean dagoen 36/2020 Dekretuak ezarri zuen informazioaren eta komunikazioaren teknologiak kudeatzeko eredua indartzea, eta, horrela, informazioaren eta komunikazioaren teknologien arloan benetako politika komun bat ezartzeko helburuan aurrera egitea, Euskal Autonomia Erkidegoko sektore publikoa osatzen duten estrategia eta helburu globalekin koherentea eta lerrokatua.Eredua benetan aplikatzen dela bermatzeko eta hura gauzatzean Eusko Jaurlaritzak onartutako plangintzarekiko desbideratzeak saihesteko, dekretu-proiektu honek zuzenketak egiten ditu dekretuan, martxoaren 10eko 36/2020 Dekretuaren bidez idatzi ziren helburuak lortzea eragozten duten alderdiak argiago definitzeko. |
| 3.- Konpondu nahi diren arazoak:Alde batetik, sektore publikoko erakundeek baliabide propioei enkarguak egitea saihestu nahi da, ondasunak eta zerbitzuak estandarizatzeko akordioetara egokitzeari buruzko nahitaezko txosten loteslea eskatu gabe IKTen arloko zuzendaritza eskudunari. Ildo horretan, IKTen arloan eskumena duen zuzendaritzak aldez aurretik informatzeko beharra indartzen da, lehen aipatutako estandarrak betetzen direla bermatzeko. Ildo beretik, administrazio elektronikoaren arloan eskumena duen zuzendaritzari aurretiko txostena eskatzeko eskakizuna jasotzen da, administrazio-prozedurak kudeatzea xede duten informazio-sistemen enkarguetan.Era berean, baliabide propio pertsonifikatuei egindako IKT zerbitzuen enkarguen kudeaketa eta izapidetzea erraztu eta hobetuko da, IKTen arloan eskumena duen zuzendaritzari dagozkion zerbitzu ez-konbergenteak direnean. |
| 4.- Izan daitezkeen bestelako aukera erregulatzaileak eta ez-erregulatzaileak:Ekimen honen helburua da martxoaren 10eko 36/2020 Dekretua onartzearekin lortu nahi ziren helburuen lorpenean zeuden gabeziei aurre egitea, hala nola Euskal Autonomia Erkidegoko sektore publikoa osatzen duten sail eta erakundeen plangintza estrategiko komun eta koordinatuari. Izan ere, azpiegitura teknologikoen sarea sistema indibidualen eta konpartimendu estankoen agregatua bihurtu da, benetako interdependentzia eta elkarreragingarritasun txikikoa, eta aplikazio eta soluzio teknologikoak bikoiztea eta gainjartzea eragin du, askotan elkarren artean bateraezinak direnak, eta, egiaz, sail, organismo eta Administrazioko erakunde desberdinen premia komunei erantzuten zieten.Ez dira kontuan hartzen arautu gabeko beste aukera batzuk, aurrez idatzitako arau baten alderdi jakin batzuk zuzentzen dituen dekretu-proiektua delako. |
| Herritarrek, erakundeek eta elkarteek, egokitzat jotzen badute, beren iritziak eta iradokizunak helarazi ahal izango dituzte aipatutako alderdiei buruz, 15 eguneko epean, ebazpen hau Euskal Autonomia Erkidegoko Administrazio Orokorraren egoitza elektronikoaren iragarki-taulan argitaratzen denetik hasita, betiere euskadi.eus helbidean. |
| Hori guztia, proposatutako proiektuaren izapideetan (nahitaezkoak izan ala ez) garatu beharreko partaidetza-neurri gehigarriak alde batera utzi gabe. |